Kohtu esimees Astrid Asi

Harju Maakohus

[harjumk.info@kohus.ee](mailto:harjumk.info@kohus.ee)

11.12.2024 nr. 3-9.2/58-3

Teadmiseks:

Magnus Braun

Pankrotihaldur

[magnus.braun@widen.legal](mailto:magnus.braun@widen.legal)

Signe Viimsalu

Maksejõuetuse teenistuse juhataja

[signe.viimsalu@konkurentsiamet.ee](mailto:info@konkurentsiamet.ee)

**Kutsekogu juhatuse teade seoses tsiviilasjaga 2-16-3082**

Auväärt kohtu esimees

Maksejõuetuse teenistuse juhataja esitas 7.08.2024 ja 25.09.2024 Kohtutäiturite ja Pankrotihaldurite Koja kutsekogu juhatusele teated, milles palus võtta menetlusse pankrotihaldur Magnus Brauni kutsetegevus tsiviilasjas 2-16-3082 toimuvas pankrotimenetluses. Teenistuse juhataja tõi välja kokkuvõtlikult järgmist:

1. pankrotihaldur Magnus Braunil puudus ja puudub süsteemselt peetud terviklik toimik;
2. pankrotihaldur ei ole menetlustes erapooletu ega sõltumatu kõigi huve kaitsev haldur;
3. pankrotihaldur ei esita kohtule tähtaegselt pankrotiseaduses nõutud aruandeid, kohtutele ja äriregistrile (likvideerijana) esitatud informatsioon on kohati lausvale;
4. pankrotihaldur kannab pankrotivõlgniku pangakontolt raha endaga seotud advokaadibüroo pangakontole.

Kutsekogu juhatus kuulas 8.10.2024 koosolekul ära pankrotihaldur Magnus Brauni selgitused ja tutvus pankrotihalduri 11.11.2024 antud kirjalike selgitustega. Eeltoodust tulenevalt ning muuhulgas, kuna panrotimenetlus on lõppenud 2020. aastal ja pankrotivõlgniku pangaarvel olnud raha arveldamine läbi advokaadibüroo pangakonto on konkreetse episoodina aukohtumenetluse algatamiseks juba aegunud, siis otsustati jätta haldusjärelevalve algatamata. PankrS § 71 lg 11 sätestab, et distsiplinaarkaristust ei või määrata, kui distsiplinaarsüütegu on aegunud. Distsiplinaarsüütegu aegub kolme aasta möödumisel selle toimepanemisest.

Kutsekogu juhatus taunib praktikat, et võlgniku kontol olev raha ja arveldused viiakse välja pankrotihalduri büroosse, ning on sellekohase infokirja taolise tegevuse vältimiseks esitanud ka kutsekogu liikmetele.

Lugupidamisega

*/allkirjastatud digitaalselt/*

Maarja Roht

Kutsekogu juhatuse esimees

Jaan Lõõnik, 6464619, [jaan.loonik@kpkoda.ee](mailto:jaan.loonik@kpkoda.ee)